Царска туршия ♥ pickled vegetables {bulgarian style}
### Днес ви предлагам туршия, условно ще я нарека **царска туршия**, понеже има съставките на царската, но се приготвя малко по-различно.


### Рецептата имам от моя приятелка, която пък от своя страна я има от нейна приятелка, която пък я има от майка си, а майка и от не знам кого... Та тъй стигна и до мен! И разбира се, направих някоя и друга корекция...


### Миналата година успях да я опитам и много, ама много ми хареса, а не е като да не съм правила и яла царска туршия.


### Та, така... Чаках цяла година за да я приготвя... Накупих зарзават... Купих си бидон и запретнах ръкави. Туршията беше готова още на втория ден. Приключихме я още на втората седмица, при 25С жега...


### Защо пиша всичко това, защото рецептата е страхотна, приготвя се лесно и втасва бързо. А аз отново приготвям, но този път тройна доза... Дано ни стигне до Никулден!


### **Необходими продукти:**


### ***за една доза***


### **5 кг зеленчуци**, които можете да подберете или да промените съотношението, според вкуса. Аз използвах:


### 2 кг червен камби, почистени от семките и едро нарязани


### 1 кг моркови, почистени и нарязани на шайби


### 1 средно голяма глава карфиол, накъсан на цветчета


### 1 средно голяма зелка, нарязана


### 1/2 глава целина, нарязана на кубчета + част от листата


### 5-6 скилидки чесън, почистени и нарязани на две, на три


### 5-6 зърна бахар


### 10-12 зърна черен пипер


### **За маринатата:**


### 10 аспирина, стрити на прах


### 100 г сол


### 400 г захар (аз използвах тръстикова захар)


### 1 бутилка винен оцет


### 400 мл олио


### **Начин на приготвяне:**


### В бидон или друг подходящ съд поставете нарязаните зеленчуци и подправките. Поразбъркайте, колкото да се смесят равномерно.


### В голяма тенджера изсипете оцета, стрития аспирин, солта и захарта. Бъркайте до разтварянето на сухите съставки.


### На висока температура загрейте олиото, както казва моята приятелка, да "цвърне".


### **Много внимателно** изсипете олиото в сместа с оцет. Разбъркайте и залейте зеленчуците.


### Разбъркайте и изхвърлете на балкона. :d Тъй като маринатата не покрива всички зеленчуци, през първите два дни, разбърквайте по веднъж на ден, колкото да се навлажнят. След това просто може да я зарежете на студено и да си хапвате, когато решите.


### Това е!




---


### *Ако публикацията ви е харесала може да я споделите с приятелите си и не забравяйте да се абонирайте за новите статии в блога [тук](http://eepurl.com/cguvfd) или следете страничката във [facebook](https://www.facebook.com/culinarywithme/).*


### *За видео рецепти, може да се абонирате в [youtube канала на culinary with me](https://www.youtube.com/channel/uc1xpj1ve-zsonp1ch_zbwsa).*

